На свята прыйшло нямала гараджан. У ліку ганаровых гасцей былі старшыні райвыканкама і райсавета Дзмітрый Гайкевіч і Ніна Рамановіч, а таксама дырэктар КУП “Гомелькінавідэасетка” Аляксандр Лаўрыненка, што сведчыла аб значнасці падзеі. І гэтая ўвага кіраўнікоў невыпадковая. У вобласці толькі дванаццаць кіназалаў, у якіх дэманструюцца фільмы ў лічбавым фармаце 3D. І жыткавіцкая ўстанова пасля абнаўлення прапісалася сярод іх.